由Serrini和許賢主持的《漁樂無窮》,今晚(19日)將播出的第五集,請來有兩年「釣齡」的ToNick鼓手葉晨曦(晨曦) 擔任嘉賓。3人往西貢早禾坑碼頭,初次嘗試「踩水釣魚」。面對水中的爛泥,3人寸步難行,許賢Serrini相繼跌到,獲晨曦攙扶的Serrini大表感謝,「唔該,手拉手行係無咁易跌喎。」事後晨曦說笑:「行路個part係最困難,但扶完佢(Serrini)之後有啲後悔,一個跌就一個跌,如果我扶住佢,一個跌就會變咗兩個一齊跌,咁樣好危險。」許賢則非常享受踩水釣:「真係融入咗大自然,被成個海包圍,我join咗個大自然嘅感覺無得頂。」
晨曦自封「屯門打龜王」
拍攝當天久久未有漁穫,Serrini和晨曦各有悟。自稱「屯門打龜王」的晨曦感慨:「好似人生縮影,唔能夠話今次釣唔到就唔出發,就係要有盼望同做好多準備,機會一來先會釣到魚」Serrini指:「要相信過程係最重要,可能以為努力就會有成果,但其實要聰明,一釣唔到,兩三下無就要即刻轉位。」